CELEX: 62012CA0226
Language: et
Date: 2014-01-16 00:00:00
Title: Kohtuasi C-226/12: Euroopa Kohtu (esimene koda) 16. jaanuari 2014 . aasta otsus (Audiencia Provincial de Oviedo eelotsusetaotlus — Hispaania) — Constructora Principado S.A. versus José Ignacio Menéndez Álvarez (Direktiiv 93/13/EMÜ — Tarbijalepingud — Kinnisvara ostu-müügi leping — Ebaõiglased tingimused — Hindamiskriteeriumid)

22.3.2014   
            
            
               ET
            
            
               Euroopa Liidu Teataja
            
            
               C 85/3
            
         Euroopa Kohtu (esimene koda) 16. jaanuari 2014. aasta otsus (Audiencia Provincial de Oviedo eelotsusetaotlus — Hispaania) — Constructora Principado S.A. versus José Ignacio Menéndez Álvarez
   (Kohtuasi C-226/12) (1)
   
   (Direktiiv 93/13/EMÜ - Tarbijalepingud - Kinnisvara ostu-müügi leping - Ebaõiglased tingimused - Hindamiskriteeriumid)
   2014/C 85/05
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Oviedo
   
      Põhikohtuasja pooled
   
   
      Hageja: Constructora Principado S.A.
   
      Kostja: José Ignacio Menéndez Álvarez
   
      Ese
   
   Eelotsusetaotlus — Audiencia Provincial de Oviedo — Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (EÜT L 95, lk 29, ELT eriväljaanne 15/02, lk 288) artikli 3 lõike 1 tõlgendamine — Mõiste „oluline tasakaalustamatus” — Arvesse võetavad kriteeriumid
   
      Resolutsioon
   
   1. Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 3 lõiget 1 tuleb tõlgendada nii, et:
   
               —
            
            
               „olulise tasakaalustamatuse” olemasolu ei nõua tingimata, et lepingutingimuse alusel tarbija kanda jäetud kulul on tarbijale tehingu kogusummat arvestades oluline majanduslik mõju, vaid see võib tuleneda ka üksnes asjaolust, et õiguslikku olukorda, millesse kohaldatavad siseriikliku õiguse sätted tarbija kui lepingu poole asetavad, on piisavalt rängalt riivatud kas sellega, et on piiratud tarbijale nende sätete alusel nimetatud lepingust tulenevate õiguste sisu või siis nende õiguste kasutamise piiramisega või siis sellega, et tarbija kanda on pandud täiendav kohustus, mis ei ole ette nähtud siseriiklikes sätetes;
            
         
               —
            
            
               eelotsusetaotluse esitanud kohus peab olulise tasakaalustamatuse võimaliku olemasolu hindamiseks arvesse võtma kõnealuse lepingu esemeks oleva kauba või teenuse laadi ning viitama kõigile lepingu sõlmimisega kaasnevatele asjaoludele ja kõigile teistele selle lepingu tingimustele.
            
         
      (1)  ELT C 227, 28.7.2012.